วิโรจ ถกสภา มก.หาข้อสรุปชื่ออธิการฯ
เสมา 2 ชี้ผู้นำถูกตั้งคำถามทำงานยาก เผยมีมาตรการแก้ปมอีก 5 แห่ง,ดร.กฤษณพงศ์ กีรติกร รมช.ศึกษาธิการ เปิดเผยภายหลังหารือร่วมกับ ดร.วิโรจ อิ่มพิทักษ์ นายกสภามหาวิทยาลัยเกษตรศาสตร์ (มก.) รศ.ดร.พินิติ รตะนานุกูล เลขาธิการคณะกรรมการการอุดมศึกษา (กกอ.) เพื่อหาแนวทางแก้ปัญหาการแต่งตั้งอธิการบดี มก. คนใหม่ ซึ่งผ่านมานานกว่า 9 เดือนแล้วแต่ยังไม่มีการเสนอชื่อขึ้นทูลเกล้าฯ ว่า ได้มีการพูดคุยถึงประเด็นทางกฎหมายซึ่งตนได้ฝากให้นายกสภาฯ ไปพิจารณาให้ชัดเจนใน 2 เรื่องคือ กระบวนการสอบสวนวินัย ผู้ได้รับการเสนอชื่อเป็นอธิการบดี มีความครบถ้วนแล้วหรือยัง และเมื่อพิจารณาเรื่องวินัยชัดเจนแล้ว ขอให้ดูด้วยว่าสมควรหรือไม่ที่จะเสนอชื่อผู้ที่กระทำผิดวินัยขึ้นทูลเกล้าฯเป็นอธิการบดี ทั้งนี้นายกสภาฯเข้าใจและรับจะนำเรื่องดังกล่าวเข้าหารือในที่ประชุมสภา มก.ให้ได้คำตอบโดยเร็ว เพื่อไม่ให้กระทบกับการบริหารจัดการ,รมช.ศึกษาธิการกล่าวว่า โดยหลักการแล้ว ศธ. ไม่มีอำนาจไปสั่งการอะไร เพราะเป็นอำนาจของสภาฯ แต่ในความคิดเห็นของตนมองว่า การที่คนจะมาเป็นอธิการบดีคงไม่ได้มองในมิติของกฎหมายอย่างเดียว เพราะถ้าผู้นำองค์กรถูกตั้งคำถามตั้งแต่ยังไม่เริ่มทำงาน ชีวิตการทำงานต่อไปจะยากมาก และสัญญาณจาก รมว.ศึกษาธิการก็ชัดเจนแล้ว ว่าถ้าเสนอชื่อผู้ที่มีคุณสมบัติไม่เหมาะสมขึ้นมาก็จะไม่เสนอขึ้นทูลเกล้าฯ ดังนั้นควรเสนอชื่อผู้ที่เหมาะสม ไม่มีตำหนิ ไม่มีมลทิน หรือเคยกระทำผิดวินัยมาก่อน อย่างน้อยในรัฐบาลนี้ยืนยันชัดเจน เพราะกระบวนการสรรหาที่ถูกต้องก็ต้องได้คนที่ถูกต้องเหมาะสมด้วย นอกจากนี้ เลขาฯ กกอ.ได้หารือถึงปัญหาของมหาวิทยาลัยอีกหลายแห่ง ซึ่งมีลักษณะเดียวกัน อาทิ มหาวิทยาลัยมหาสารคาม (มมส.) มหาวิทยาลัยราชภัฏ (มรภ.) สุรินทร์ มรภ.กาฬสินธุ์ มรภ.ชัยภูมิ และมหาวิทยาลัยบูรพา (มบ.) ทั้งหมดนี้ตนได้เสนอมาตรการแก้ไขให้ รมว.ศึกษาธิการพิจารณาตัดสินแล้ว เพื่อไม่ให้มหาวิทยาลัยติดหล่มและบริหารงานต่อไปไม่ได้ ส่วนจะเป็นมาตรการอะไรนั้นต้องรอให้ได้รับความเห็นชอบก่อน.
ดร.กฤษณพงศ์ กีรติกร รมช.ศึกษาธิการ เปิดเผยภายหลังหารือร่วมกับ ดร.วิโรจ อิ่มพิทักษ์ นายกสภามหาวิทยาลัยเกษตรศาสตร์ (มก.) รศ.ดร.พินิติ รตะนานุกูล เลขาธิการคณะกรรมการการอุดมศึกษา (กกอ.) 
กฤษณพงศ์ กีรติกร,วิโรจ อิ่มพิทักษ์,พินิติ รตะนานุกูล,แต่งตั้งอธิการบดี มก.,สอบสวนวินัย,เสนอชื่อ,รมว.ศึกษาธิการ,ไทยรัฐฉบับพิมพ์